cyanic-selkie/wikianc huggingface dataset:
3. Ukrainan rintama
Kurskin taistelun jälkeisessä puna-armeijan offensiivissa 1. lokakuuta 3. Ukrainan rintama aloitti hyökkäyksen kohti saksalaisia joukkoja Zaporižžjan lähellä. Saksalaisten siirtäessä reservejä torjumaan hyökkäystä iskeytyi 4. Ukrainan rintama samanaikaisesti Saksan 6. armeijaa vastaan ja murtautui sen linjan läpi. 1943–1944 talvioffensiivin aikana 3. ja 4. Ukrainan rintama vapautti suuren osan Ukrainaa mukaan lukien Harkovan ja Odessan kaupungit. Yhdessä 2. Ukrainan rintaman kanssa se työnsi saksalaiset pois Neuvostoliiton maaperältä ja jatkoi etenemistään Balkanille miehittäen Romanian ja Bulgarian. Talvella 1944–1945 rintama eteni luoteeseen kohti Unkaria ja Jugoslaviaa.
Lähteet
Südwestfront (Rote Armee)
Oksatsepaami
Vaikutus
Oksatsepaami on keskipitkävaikutteinen bentsodiatsepiini. Se imeytyy monia muita bentsodiatsepiinejä hitaammin, huippupitoisuus plasmassa saavutetaan vasta 1–2 tunnin kuluttua. Oksatsepaamin puoliintumisaika on 3–21 tuntia.
Oksatsepaami on rauhoittava mielialalääke. Pitkään käytettynä se latistaa tunteita, mutta lyhytaikaisessa käytössä, erityisesti jos ei ole tullut toleranssia sen vaikutusta voidaan kuvata rauhoittavaksi, miellyttäväksi ja jopa iloa tuottavaksi. Pitkäaikaiskäytössä sen vaikutus muuttuu klassisen depressanttimaiseksi, jolloin se lähinnä väsyttää, latistaa tunteita ja tekee ilottomaksi. Oksatsepaami vähentää estoja ja tekee rohkeammaksi. Se sopii esiintymisjännityksen hoitoon mainiosti.
Erään tutkimuksen mukaan vanhukset, joiden veressä oli enemmän oksatsepaamia, pärjäsivät paremmin omillaan esimerkiksi kaupassa käymisessä kuin ne joilla oli vähemmän. Jos oksatsepaamia verrataan loratsepaamiin, niin loratsepaami on huomattavasti lamaavampi ja masentavampi lääke. Kaikki bentsodiatsepiinit saattavat aiheuttaa sekä masennusta että keskushermoston lamaantumista.
Vanhuksilla oksatsepaami, kuten muutkin rauhoittavat lääkkeet saattavat aiheuttaa kaatuilua, jolloin voi tulla lonkkamurtumia, jotka voivat olla huonokuntoiselle potilaalle kohtalokkaita. Lisäksi vanhuksilla oksatsepaamin ja muiden rauhoittavien lääkkeiden vaikutus muistihäiriöiden pahentumiseen on voimakkaampi kuin nuorempien. Bentsodiatsepiineista lääkeainemetabolialtaan turvallisin vaihtoehto on yleensä keskipitkävaikutteinen oksatsepaami.
Oksatsepaami on rauhoittava lääke ja siten myös psykolepti, joka aiheuttaa keskushermoston toiminnan hidastumista, joka johtuu GABAA-reseptorikompleksin (joka ilmeisesti sisältää entsyymin, ligandin tai proteiinin) positiivisesta allosteerisesta modulaatiosta (PAM) – allosteerisesta säätelystä – joka on tyypillinen vaikutus kaikille bentsodiatsepiineille BZD-reseptorin kautta, jolloin gamma-aminovoihapon (GABA) vaikutus voimistuu ja kloridi-ionikanavat avautuvat ja sulkeutuvat gamma-aminovoihappo- (GABA[A]) -reseptorikompleksissa nopeampaan tahtiin; ja kloridi-ioneja pääsee GABA[A]-reseptorikompleksin kautta soluun solukalvon kloridi-ionikanavan kautta, jolloin solukalvon jännite pienenee, joka taas estää hermoimpulssin kulun soluun, ja gamma-aminovoihapon soluja (erityisesti aivohermosoluja, mutta ilmeisesti myös muiden sisäelimien solujen) lamaava ja niiden toimintaa estävä (inhibitoiva) vaikutus voimistuu yhdessä gamma-aminovoihapon ja bentsodiatsepiinin vaikutuksen kanssa.
Hitaan vaikutusajan alkamisen vuoksi oksatsepaamia käytetään useimmin auttamaan unessa pysymistä nukahtamisen sijaan. Sitä siis voidaan käyttää unilääkkeenä, vaikka tyypillisesti unilääkkeenä käytetään muita valmisteita, kuten esimerkiksi tematsepaamia joka on myös bentsodiatsepiini kuten oksatsepaamikin. Erittäin lyhytvaikutteisia lääkkeitä ei yleensä käytetä unilääkkeenä, vaan keskipitkävaikutteisia. Lisäksi tietyt unilääkkeet ovat haittavaikutuksiltaan sen profiilisia, että niitä suositellaan käytettävän vain akuuttiin tarpeeseen. Muutenkin unihygienia on ensisijainen hoitokeino unettomuuteen, ei unilääke, joka on vasta silloin käyttöaiheinen kun muut keinot eivät auta, ja vain väliaikaiseen käyttöön.
Oksatsepaami on käyttöaiheinen myös ahdistuksen hoitoon masennustiloissa, mutta ei ainoana hoitona, ettei potilas tee itsemurhaa. Kirjallisissa lähteissä suositellaan, että oksatsepaamia määrätään ahdistuslääkkeenä masentuneille potilaille vain masennuslääkkeiden kanssa, tai muuten mielialaa rauhoittamaan masentuneille vain masennuslääkkeiden kanssa, juurikin ettei potilas masennu liikaa ja mahdollisesti tee itsemurhaa. Oksatsepaami ei ole käyttöaiheinen vakavan masennuksen hoitoon, ja muutenkin masennuksen hoidossa vain ahdistuksen lyhytaikaiseen hoitoon.
Oksatsepaami on myös käyttöaiheinen psykoottisissa tiloissa ahdistuksen hoitoon, mutta vain antipsykoottien kanssa. Oksatsepaamilla hoidetaan myös jännittyneisyyttä ja pelkotiloja. Psykoottisilla potilailla oksatsepaami ei saa olla käytössä ensisijaisena lääkkeenä.
Oksatsepaamin hoitoajan tulisi olla mahdollisimman lyhyt ja annosten tarpeeksi pieniä. Sitä ei tulisi käyttää mieluiten kuin päiviä, tai viikkoja, esimerkiksi 12 viikkoa johon sisältyy 4 viikon vieroittautumisvaihe. Sitä voidaan toki käyttää kuurina, mutta vain terapeuttisin annoksin ja siitä täytyy vieroittautua jossain vaiheessa. Usein oksatsepaamia, kuten muitakin bentsodiatsepiineja annetaan "vain tarvittaessa" jolloin toki ihmisellä voi olla lääkettä itsellään varalla vuosiakin, mutta monta vuotta kestävää päivittäiskäyttöä ei suositella.
Oksatsepaamin bentsodiatsepiini-vastaavuus on niin että 20 mg oksatsepaamia vastaa 10 mg diatsepaamia, eli 15 mg oksatsepaamitabletti vastaa 7,5 mg annosta diatsepaamia (kahden suhde yhteen, 2:1, toisin päin yhden suhde kahteen, 1:2) milligrammoina (painoyksikköinä) mitattuna, mutta määrä pyöristetään yleensä ylöspäin eli 15 mg oksatsepaamia vastaa 8 mg diatsepaamia. Toisen muuntajan mukaan 15 mg oksatsepaamia vastaa 5 mg diatsepaamia. Tällöin muuntosuhde olisi 3:1 (kolmen suhden yhteen) tai toisin päin 1:3 (yhden suhde kolmeen) milligrammoina (painoyksikköinä) mitattuna. Ensimmäisen muuntokertoimen mukaan vastaavuus_diatsepaami_milligrammoina = vastaavuus_oksatsepaami_milligrammoina / 2, tai vaihtoehtoisesti vastaava diatsepaamia_milligrammoina = (1/2)*oksatsepaamia_milligrammoina, ja toisen muuntokertoimen mukaan vastaava diatsepaamia_milligrammoina = oksatsepaamia_milligrammoina / 3, eli toisin sanoen vastaava diatsepaamia_mg = (1/3)*oksatsepaamia_mg. Esimerkiksi joko 15 mg (oksatsepaamia) / 2 = 7,5 mg (diatsepaamia) tai 15 mg (oksatsepaamia) / 3 = 5 mg (diatsepaamia). Määrä pyöristetään ylöspäin seuraavaan kokonaislukuun milligrammoina, eli 7,5 mg diatsepaamia ~ 8 mg diatsepaamia.
Opamoxin valmisteyhteenvedossa on selostettu millaisia annoksia oksatsepaamia annetaan. Yleensä 15–30 mg 1–3 kertaa päivässä riittää lievään tai keskivaikeaan ahdistukseen. Vakavampaan ahdistukseen suuremmat annokset, ja jopa 4 kertaa päivässä voi olla tarpeen. Jos lääkitys ei ole kuurina, sitä ei tarvitse ottaa kuin vain jos on aivan pakko, koska silloin se on "tarvittaessa otettava lääke". Unettomuuteen oksatsepaamia annetaan yleensä 15 mg tuntia ennen nukkumaan menoa. Lapsille ja vanhuksille aloitusannos on usein 7,5 mg, ja se voi riittää tai voidaan lisätä annostusta tarpeen mukaan. Työikäiset pärjäävät tämän tyyppisten lääkkeiden kanssa parhaiten, vaikka toki oksatsepaami voi haitata työelämässä toimimista.
Haittavaikutukset
thumb|243px|Opamox-lääkepakkauksia
Bentsodiatsepiineja ja bentsodiatsepiinien kaltaisia lääkkeitä kuten oksatsepaamia ei saa käyttää, mikäli potilas ei saa masennukseen tai masennukseen liittyvään ahdistuneisuuteen asianmukaista hoitoa (tällaisilla potilailla voi esiintyä itsemurhia).
Haittavaikutuksina voi esiintyä uneliaisuutta, sedaatiota, näön hämärtymistä, horjumista ja ataksiaa (haparointia). Vanhukset ovat erityisen alttiita tässä suhteessa. Lihasvoiman heikkenemistä voi ilmetä. Riippuvuutta ja vieroitusoireita voi esiintyä. Harvinaisia käyttäytymisreaktioita ovat aggressiiviset purkaukset, kiihtyneisyys, sekavuus, depression paljastuminen itsemurhapyrkimyksineen. Muihin harvinaisiin haittavaikutuksiin kuuluvat hypotensio, gastrointestinaaliset ja näköhäiriöt, ihottumat, virtsan pidättyminen, päänsärky, huimaus, libidon ja verenkuvan muutokset sekä keltaisuus.
Levottomuuteen on parempi käyttää antipsykootteja tai mielialaa tasaavia kuin oksatsepaamia, koska bentsodiatsepiinit (kuten oksatsepaamikin) voivat aiheuttaa paradoksaalisia reaktioita kuten levottomuutta ja kiihtyneisyyttä, ja koska vieroitusoireet tekevät levottomaksi ja ahdistuneeksi. Oksatsepaamin vieroitusoireisiin kuuluu masennus, itkuisuus, mielialan heittelyt, oksentelu ja vatsakrampit.
Yhteisvaikutukset ja muut sairaudet
Oksatsepaamia ei tule käyttää, mikäli potilas on yliherkkä oksatsepaamille tai muille bentsodiatsepiineille tai jos potilaalla on todettu myasthenia gravis, vaikea hengitysvajaus, vaikea uniapnea tai vaikea maksan vajaatoiminta.
Oksatsepaamia ei tule käyttää alkoholin kanssa, koska ne vahvistavat toistensa vaikutusta. Oksatsepaamin ja alkoholin yhteiskäyttö voi olla hengenvaarallista, koska seurauksena voi olla hengityslama tai tajuttomuus ja omaan oksennukseen tukehtuminen.
Oksatsepaamia kuten muitakaan bentsodiatsepiineja ei ole hyvä käyttää piristeiden eli stimulanttien kanssa, esimerkiksi kahvia ja teetä (kofeiinipitoisia juomia) kannattaa juoda vain kohtuudella tai välttää oksatsepaamilääkityksen aikana, koska niissä on kofeiinia joka on piriste eli stimulantti. Elimistölle ja psyykeelle on rasitteeksi käyttää sekä rauhoittavaa että piristävää ainetta samaan aikaan, ja voi tulla erilaisia oireita, joista yksi on holtiton, estoton, maaninen, hävytön ja samalla levoton, jopa aggressiivinen, mahdollisesti tuhoisa käytös. Vahvojen piristeiden ja mietojen rauhoitteiden yhteiskäyttö (sekakäyttö) saattaa liittyä itsetuhoisuuteen ja myös aiheuttaa häiriökäyttäytymistä ja järjestyshäiriöitä.
Sekä pelkän alkoholin käytön että myös alkoholin ja bentsodiatsepiinin (esimerkiksi oksatsepaamin) sekakäytön on todettu aiheuttavan muun muassa väkivaltarikoksia ja tapaturmia, myös liikenneonnettomuuksia. Myös pelkän bentsodiatsepiinin käyttö saattaa aiheuttaa ihmisessä estottomuutta ja lisätä väkivaltaisuutta ja haitata liikenteessä aiheuttaen liikenneonnettomuuksia muun muassa autolla, polkupyörällä tai moottoripyörällä ajaessa. Oksatsepaami alkoholin kanssa aiheuttaa usein tietynlaista pirteyttä ja levottomuutta, ja samalla ihminen on estoton ja kömpelö, eikä ole moottoriajoneuvon ajokunnossa.
Rauhoitteet (kuten psykoosilääkkeet, alkoholi ja monet muut keskushermostoa lamaavat lääkkeet – esim opioidit ja opiaatit) eivät sovi tämän tyyppisten (rauhoittavien, huumaavien) lääkkeiden kanssa (bentsodiatsepiinit, muut rauhoittavat, pseudobentsodiatsepiinit), koska jos käyttää montaa rauhoittavaa ainetta samaan aikaan niin saattaa tulla voimakas päihtymystila johon saattaa liittyä muistinmenetys, kaatuminen, onnettomuus, väkivalta, tajuttomuus ja mahdollinen hengityslama. Oksatsepaamin, joka on bentsodiatsepiini, käyttäminen yhtä aikaa ketiapiinin, joka on psykoosilääke, kanssa saattaa aiheuttaa verenkiertokollapsin. Lähde: Pharmaca Fennica 2018 (kirja, kirjastosta).
Oksatsepaamin käyttäminen alkoholin kanssa yhdessä saattaa lisätä aspiraatiokeuhkokuumeen riskiä, koska ihminen saattaa alkoholin ja oksatsepaamin vaikutuksen alaisena nukkuessaan närästää oksennusta suuhunsa ja oksennus saattaa joutua keuhkoihin, jonne se pesiytyessään saattaa aiheuttaa pesäkkeen josta tulee aspiraatio- (eli sisäänhengitys) keuhkokuume, jonka kuolleisuus on suhteellisen korkea. Myös ilman alkoholia rinnakkain käytettyjen lääkkeiden ottaminen saattaa aiheuttaa oksennusreaktion oksatsepaamin kanssa.
Tupakointi nopeuttaa oksatsepaamin ja muiden bentsodiatsepiinien puhdistumaa elimistöstä pois. Tupakointi lisää oksatsepaamin metaboliaa, eli elimistö käsittelee ja poistaa oksatsepaamin nopeammin pois elimistöstä jos ihminen tupakoi.
Farmakokinetiikka
Oksatsepaami on diatsepaamin lopullinen farmakologisesti aktiivinen metaboliitti eli aineenvaihduntatuote, mutta se muuttuu elimistössä vielä glukuronidiksi glukuronidaation kautta. Diatsepaami muuttuu elimistössä moneksi eri aineenvaihduntatuotteeksi, joista yksi on oksatsepaami. Oksatsepaamia saa myös puhtaana, mutta diatsepaamin ollessa kyseessä diatsepaami muuttuu elimistössä nordiatsepaamiksi ja tematsepaamiksi, ja niistä oksatsepaamiksi. Glukoronidi menee virtsaan ja poistuu virtsan kautta elimistöstä. Glukuronidi on farmakologisesti inaktiivinen lopullinen metaboliitti monelle lääkeaineelle, kuten oksatsepaamillekin. Oksatsepaamia saa myös pelkkänä oksatsepaamilääkeaineena tabletteina ilman että sen täytyisi muuttua elimistössä diatsepaamista väliaineiksi (nordiatsepaami ja tematsepaami) ja oksatsepaamiksi. Suomessa tällaiset oksatsepaami-lääkeainetuotteet tabletteina ovat Opamox ja Oxamin. Oksatsepaamilla ei ole farmakologisesti aktiivisia metaboliitteja.
Vaikutus kaloihin
Vuonna 2013 julkaistussa Uumajan yliopistossa tehdyssä tutkimuksessa ahvenia altistettiin viikon ajan paikoittain Ruotsin vesistöistä löytyville oksatsepaami-pitoisuuksille. Tämän jälkeen tehdyissä käyttäytymiskokeissa altistetut ahvenet toimivat verrokkeihin verrattuna huomattavasti varomattomammin. Tutkija Jerker Fickin mukaan vastaavia pitoisuuksia on joka puolella maailmaa.
Tony Cascarino
thumb|250px|Cascarino vuonna 1986. Anthony Guy ”Tony” Cascarino (s. 1. syyskuuta 1962 St Paul's Cray, Orpington, Kent, Englanti) on entinen jalkapalloilija, joka edusti urallaan useita britti- ja ranskalaisseuroja sekä Irlannin maajoukkuetta. Hän pelasi EM-kisoissa vuonna 1988 ja MM-kisoissa vuosina 1990 ja 1994. Jalkapallouransa jälkeen hän on työskennellyt Talksportilla, Sky Sportsilla sekä Irlannissa TV3:lla ja Today FM:llä. Cascarino on myös kirjoittanut kolumneja The Timesiin ja Hot Pressiin.
Jalkapalloura
Cascarino siirtyi ilmaisella siirrolla Crockenhill FC:stä Gillingham FC:hen vuonna 1982. Vuonna 1987 Cascarino siirtyi 225 000 punnan siirtosummalla Millwalliin, joukkueeseen jota hän kannatti lapsena. Millwallia seurasivat Aston Villa, Celtic ja Chelsea. Chelsean jälkeen Cascarino pelasi Ranskan Ligue 1:ssä ja Ligue 2:ssa Olympique de Marseillessa ja Nancyssa. Marseillessa Cascarino teki kahdessa kaudessa 61 maalia ja sai lempinimen ”Tony Goal”. Cascarino lopetti kauden 1999–2000 jälkeen.
Maajoukkueessa
Cascarino edusti Irlannin maajoukkuetta 88 kertaa ja teki niissä 19 maalia. Hänen viimeinen maaottelunsa oli Turkkia vastaan loppuvuodesta 1999, jolloin Irlanti epäonnistui pääsyssään vuoden 2000 EM-kisoihin.
Irlantilaisjuuret
Vaikka Cascarino syntyi Englannissa, hän pystyi edustamaan Irlannin maajoukkuetta, sillä hänen äitinsä isä Michael O’Malley oli irlantilainen. Vuoden 2000 omaelämäkerrassaan Full Time: The Secret Life of Tony Cascarino Cascarino kuitenkin paljasti, että hänellä ei oikeasti ollut irlantilaisia sukujuuria. Uransa alussa, kolme maaottelua pelattuaan vuonna 1985, Cascarino sai hylkäävän päätöksen anottuaan Irlannin passia. Hylkäyspäätöksen mukana tulleet Cascarinon äidin viranomaisdokumentit osoittivat, että hänen äitinsä oli adoptoitu eikä Cascarino näin ollen omannut irlantilaisia sukujuuria. Cascarino kuitenkin jatkoi pelaamista ja omisti Britannian passin.
Jalkapallouran jälkeen
Jalkapallouran jälkeen Tony Cascarino on pelannut pokeria puoliammattilaisena. The Hendon Mobin mukaan Cascarinon livepokeriturnausansiot ovat 589 429 dollaria.
Zarïna Dïas
Zarïna Dïas (, s. 18. lokakuuta 1993 Almaty) on kazakstanilainen tennispelaaja. Parhaimmillaan hän on ollut kaksinpelissä WTA-listan sijalla 31 tammikuussa 2015. Hän on voittanut urallaan yhden WTA-turnauksen ja seitsemän ITF-turnausta kaksinpelissä. Grand Slam -turnauksissa Dïasin paras saavutus kaksinpelissä on neljännelle kierrokselle pääsy Wimbledonissa 2014 ja 2015 sekä nelinpelissä puolivälieräpaikka Yhdysvaltain avoimissa 2014.
Nuoruus
Dïas syntyi Kazakstanissa, mutta muutti kuusivuotiaana perheensä kanssa Prahaan, Tšekkiin, missä kävi koulunsa. Hän kiinnostui tenniksestä katsottuaan sitä televisiosta, ja hänen äitinsä vei hänet opettelemaan tennistä. Tšekissä harjoitellessaan hänen valmentajanaan toimi Jaroslav Jandus.
Junioriura ja ammattilaisuran alku (2008–2009)
Kesäkuussa 2009 Dïas voitti Stuttgartin ITF-turnauksen päihitettyään loppuottelussa maailmanlistan sijalla 157 olleen Unkarin Katalin Marosin. Heinäkuussa Dïas eteni uransa ensimmäisessä WTA-turnauksessaan Prahassa puolivälieriin vain 15-vuotiaana voitettuaan muun muassa kahdeksanneksi sijoitetun Petra Kvitován. Hän hävisi puolivälierissä Iveta Melzerille. Yhdysvaltain avointen karsinnoissa Dïas hävisi ensimmäisellä kierroksella. Hän päätti kauden WTA-maailmanlistan sijalla 206.
WTA-turnauksia ja ITF-turnausvoittoja (2010–2013)
Dïas avasi vuoden 2010 Acapulcon WTA-turnauksella, johon hän pääsi mukaan villillä kortilla. Hän hävisi ensimmäisellä kierroksella Edina Gallovits-Hallille. Ranskan avointen karsinnoissa Dïas eteni toiselle kierrokselle. Kesäkuussa hän hävisi Roomassa ITF-turnauksen loppuottelussa Patricia Mayr-Achleitnerille. Heinäkuussa Dïas sai villin kortin Prahan WTA-turnauksen pääsarjaan, jossa hävisi avauskierroksella kolmessa erässä Patty Schnyderille. Syyskuussa pelatussa Taškentin WTA-turnauksessa Dïas eteni pääsarjaan selvitettyään karsinnat. Hän hävisi kuitenkin avauskierroksella Monica Niculesculle. Moskovan WTA-turnauksessa hän pääsi puolivälieriin voittamalla muun muassa entisen maailmanlistan ykkösen ja turnauksessa ykköseksi sijoitetun Jelena Jankovićin luvuin 6–1, 6–2. Hän hävisi puolivälierissä Marija Kirilenkolle. Hän päätti kauden WTA-maailmanlistan sijalla 173.
Vuonna 2011 Dïas aloitti kautensa Australian avointen karsinnoilla, joissa hän eteni kolmannelle kierrokselle. Helmikuussa hän osallistui Pattayan WTA-turnauksen karsintoihin ja eteni pääsarjaan, jossa hän kuitenkin hävisi avauskierroksella Nungnadda Wannasukille. Kuala Lumpurin WTA-turnauksessa hän hävisi ensimmäisellä kierroksella Lucie Šafářoválle. Maaliskuussa Dïas hävisi Kunmingin ITF-turnauksen loppuottelussa Iryna Brémondille. Ranskan avoimissa hän osallistui karsintoihin, mutta hävisi kuitenkin heti ensimmäisellä kierroksella. Bakussa hän hävisi WTA-turnauksen avauskierroksella Jelena Bovinalle. Yhdysvaltain avointen karsinnoissa Dïas pääsi toiselle kierrokselle. Kantonin WTA-turnauksessa Dïas selvitti karsinnat ja pääsi pääsarjassa toiselle kierrokselle, jossa hävisi neljänneksi sijoitetulle Petra Martićille. Hän päätti kauden WTA-maailmanlistan sijalla 223.
Vuonna 2013 Dïas osallistui Australian avointen karsintoihin, jossa hävisi ensimmäisellä kierroksella. Helmikuussa hän eteni Kuala Lumpurin WTA-turnauksessa toiselle kierrokselle voitettuaan Kristýna Plíškován, kunnes hävisi toisella kierroksella Ashleigh Bartylle. Ranskan avointen karsinnoissa hän hävisi avausottelunsa. Suzhoun WTA-turnauksessa elokuussa Dïas eteni toiselle kierrokselle, jossa hävisi Shahar Pe'erille. Yhdysvaltain avoimissa hän hävisi toisella karsintakierroksella. Lokakuussa Dïas voitti Makinoharan ITF-turnauksen ja pääsi loppuotteluun Taipein ITF-turnauksessa loka-marraskuussa. Hän päätti kauden WTA-maailmanlistan sijalla 163. Vuoden aikana Dïas muutti Kantoniin, Kiinaan, jossa hänen valmentajanaan toimii Alan Ma.
Grand Slam -debyytti ja maailmanlistan top 50 (2014–2015)
Wimbledonissa Dïas pääsi neljännelle kierrokselle voitettuaan muun muassa maailmanlistan sijalla 15 olleen Carla Suárez Navarron. Neljännellä kierroksella hän hävisi maailmanlistan kolmantena olleelle Simona Halepille. Washingtonin WTA-turnauksessa hän hävisi toisella kierroksella Kurumi Naralle luovutettuaan kolmannessa erässä. Cincinnatin WTA-turnauksessa hän hävisi toisella kierroksella Lucie Šafářoválle. Dïas nousi WTA:n maailmanlistalla ensimmäistä kertaa urallaan 50 parhaan joukkoon 18. elokuuta 2014, kun hänen sijoituksensa oli listalla 46:s. Samalla hänestä tuli ensimmäinen alkujaan kazakstanilainen pelaaja, joka on yltänyt top 50:een. Yhdysvaltain avoimissa Dïas eteni kolmannelle kierrokselle, jossa hävisi Jekaterina Makarovalle. Nelinpelissä Dïas pääsi Xu Yifanin kanssa puolivälieriin, jossa he hävisivät kolmanneksi sijoitetulle parille Cara Black ja Sania Mirza.
Kantonin WTA-turnauksessa hän hävisi ensimmäisellä kierroksella Zhang Lingille. Wuhanin WTA-turnauksessa hän pääsi toiselle kierrokselle voitettuaan Klára Koukalován, kunnes hävisi Angelique Kerberille. Pekingissä Dïas voitti jälleen Koukalován, mutta hävisi toisella kierroksella toistamiseen Kerberille. Lokakuussa pelatussa Osakan WTA-turnauksessa Dïas eteni välieriin ja loppuotteluun ensimmäistä kertaa urallaan. Loppuottelussa hän hävisi Samantha Stosurille, joka voitti Osakan turnauksen kolmannen kerran urallaan. Syys-lokakuussa WTA:n järjestämässä WTA Rising Stars -äänestyksessä Dïas ansaitsi paikan faneiltaan saamilla äänillä WTA-mestaruusturnauksessa Singaporessa järjestettävään WTA Rising Stars -kutsukilpailuun. Siellä Dïas hävisi kaikki kolme pelaamaansa ottelua. Marraskuussa 2014 Dïas oli yksi neljästä WTA:n vuoden tulokas -ehdokkaasta ja sai lopulta toiseksi eniten fanien ääniä. Dïas päätti kauden WTA-maailmanlistan sijalla 34.
Dias aloitti kauden 2015 osallistumalla Shenzhenin WTA-turnaukseen. Siellä hän eteni puolivälieriin, jossa hävisi kolmessa erässä Zheng Saisaille. Hobartin turnauksessa hän hävisi puolivälierissä Alison Riskelle. Australian avoimissa Dïas eteni kolmannelle kierrokselle, jossa hävisi Marija Šarapovalle. Dubaissa sekä Indian Wellsissä hän pääsi kolmannelle kierrokselle. Ranskan avoimissa hän hävisi toisella kierroksella Alison Van Uytvanckille. Wimbledonissa Dïas eteni viime vuoden tapaan neljännelle kierrokselle, jossa hävisi Marija Šarapovalle. Pohjois-Amerikan turnauksissa hän hävisi kaikissa viidessä pelaamassaan turnauksessa avauskierroksella, mukaan lukien Yhdysvaltain avoimet, missä hän hävisi Polona Hercogille. Sama meno jatkui hänellä syys-lokakuun lopuissa neljässä turnauksessa, joissa hän saavutti vain yhden voiton. Dïas oli kauden päätteeksi maailmanlistan sijalla 52.
Vaisut otteet jatkuvat, listasijoituksen heikkeneminen (2016–)
Dïas aloitti kauden 2016 Shenzhenin turnauksella, jossa hän hävisi toisella kierroksella maailmanlistan sijalla 102 olleelle Kateřina Siniakoválle. Hobartissa ja Australian avoimissa hänen pelinsä päättyivät avauskierrokselle. Maaliskuussa pelatussa Miamin turnauksessa hän pääsi pitkästä aikaa toista kierrosta pidemmälle, kun hän eteni kolmannelle kierrokselle, jossa hävisi Serena Williamsille. Toukokuussa hän pelasi kahdessa ITF-turnauksessa häviten niissä maailmanlistan sijoilla 154 ja 124 olleille puolivälierässä ja välierässä. Ranskan avoimissa Dïas pääsi toiselle kierrokselle, jossa hävisi Simona Halepille.
Vuonna 2017 Dïas saavutti ensimmäisen kaksinpelin WTA-turnausvoittonsa Japanin avoimissa Tokiossa.
Fed Cup
Dïas pelasi Kazakstanin Fed Cup -joukkueessa ensimmäisen kerran vuonna 2009. Hän on pelannut kahdeksassa maaottelussa ja voittanut kaikki kuusi pelaamaansa kaksinpeliä.
Pelityyli
Dïasin mielestä hänen vahvuuksiinsa kuuluvat voimakas syöttö sekä kämmenlyönti.
Yksityiselämä
Dïasin äiti, Aida Aubelova, asuu Kazakstanissa, ja hänen nuorempi sisarensa, Alisa, opiskelee Englannissa. Dïas muutti vuonna 2013 Kantoniin, Kiinaan.
ITF-turnausvoitot
220px|pienoiskuva|oikea|Dïas Wimbledonissa 2014.
Herodianos
Herodianos (, ; noin 180 – noin 255) oli kreikkalais-roomalainen virkamies ja historioitsija. Hän oli syntyjään kreikkalaisperäinen ja kirjoitti kreikankielisen kahdeksankirjaisen Rooman historian, joka käsitti vuodet 180–238.
Teosta Tes meta Markon basileias historiai kirjoittaessaan Herodianos oleskeli pitkään Roomassa. Se on säilynyt kokonaan ja se kuvaa aikaa keisari Marcus Aureliuksen kuolemasta keisari Gordianus III:n noususta valtaan. Sitä ei pidetä aina täysin luotettavana, vaikkakin se muodostaa parhaan lähteen käsittelemästään ajanjaksosta. Se on fiktiota pursuavan Historia Augustan ohella ainoa lähde, joka kertoo ajan vähemmän tunnetuista tapahtumista, kuten keisari Maximinus Thraxin vallasta (jonka kohdalla Herodianos on harvinainen silminnäkijä keisarin väitettyä jättiläismäistä kokoa koskien), ja hän myös antaa esimerkiksi Elagabaluksesta tasapuolisemman kuvan kun Dio Cassius.
Henitšesk
thumb|270px| Asovanmeren uimarantaa. Henitšesk on satamakaupunki ja Henitšeskin piirin hallintokeskus Asovanmeren luoteisrannalla, Hersonin alueella, Etelä-Ukrainassa. Kaupungin väkiluvuksi arvioitiin 19 253. Koko piirissä – jota oli laajennettu heinäkuussa 2020 – asukkaita oli noin 119 900 (2021). Helmikuun 24. päivänä 2022 Henitšesk joutui Venäjän miehityksen kohteeksi osana Venäjän hyökkäystä Ukrainaan 2022.
J. Edgar
J. Edgar on vuonna 2011 ensi-iltansa saanut elämäkerrallinen draamaelokuva, jonka on ohjannut Clint Eastwood Dustin Lance Blackin laatimasta käsikirjoituksesta. Elokuva käsittelee FBI:n johtajan J. Edgar Hooverin elämää, muun muassa hänen väitettyä homoseksuaalisuuttaan.
Július Bielik
Július Bielik (s. 8. maaliskuuta 1962 Vyškov) on slovakialainen entinen jalkapalloilija.
Jalkapallomaajoukkue
Bielik debytoi Tšekkoslovakian maajoukkueessa 1983. Hän kuului Tšekkoslovakian joukkueeseen myös MM-kilpailuissa 1990. Hän on pelannut 18 maaottelua.
Dipa Nusantara Aidit
thumb|Dipa Nusantara Aidit Dipa Nusantara Aidit (30. heinäkuuta 1923 – 22. marraskuuta 1965) oli indonesialainen poliitikko. Hän johti Indonesian kommunistista puoluetta (PKI) vuodesta 1951 alkaen ja nosti sen maailman kolmanneksi suurimmaksi kommunistipuolueeksi Neuvostoliiton ja Kiinan kommunistisen puolueen jälkeen. Vuonna 1965 PKI:lla oli 3,5 miljoonaa jäsentä ja noin 20 miljoonaa kannattajaa. Aidit toimi yhteistyössä presidentti Sukarnon demokraattisesti johdetun hallinnon kanssa, ettei joutuisi konfliktiin muslimien tai armeijan kanssa. Hänet surmattiin vuoden 1965 vallankaappausyrityksen jälkiselvittelyn yhteydessä.
Aidit liittyi kommunistipuolueeseen 1943 ja tuli sen pääsihteeriksi 1954. Parlamenttiin hän nousi 1956. Kesällä 1963 Aidit pyrki välittämään Neuvostoliiton ja Kiinan kansantasavallan välisessä ideologisessa kiistassa. Hänen itsensä katsottiin olevan aatemaailmaltaan lähempänä Pekingiä kuin Moskovaa. Aiditin johdolla Indonesian kommunistit vastustivat Malesian liittovaltion muodostamista.
Process Flow Solution
Process Flow Solution Ltd Oy on simulointipalveluita tarjoava yritys. Yrityksen toimialaan kuuluu numeerinen virtausdynamiikka (CFD), numeerinen lujuuslaskenta (FEA) ja matemaattinen mallinnus.
Historia
Process Flow aloitti tarjoamalla teollisuudelle numeerisia virtauslaskentapalveluita 4.5.1992. Täten se on Suomen ensimmäinen virtauslaskentapalveluita tarjoava yritys.
Portugalin kommunistinen puolue
Portugalin kommunistinen puolue on vuonna 1921 perustettu Portugalissa toimiva vasemmistolainen puolue. Se joutui vainotuksi António de Oliveira Salazarin diktatuurin aikana. Neilikkavallankumouksen jälkeen se nousi uudelleen suosioon ja yhdeksi maan merkittävistä puolueista.
Puolue julkaisee viikoittain Avante!-lehteä, ja se järjestää joka syyskuu Avante!-festivaalin. Vuonna 1979 perustettiin puolueen nuorisojärjestö Juventude Comunista Portuguesa (Portugalin kommunistinuoriso).
Portugalin kommunistisen puolueen pitkäaikaisia pääsihteereitä ovat olleet Álvaro Cunhal (1961–1992), Carlos Carvalhas (1992–2004) ja Jerónimo de Sousa (vuodesta 2004).
Nelson Algren
pienoiskuva|Nelson Algren vuonna 1954. Nelson Algren, oik. Nelson Ahlgren Abraham (28. maaliskuuta 1909 Detroit, Yhdysvallat – 9. toukokuuta 1981 ) oli yhdysvaltalainen kirjailija. Hänen National Book Awardilla palkitun teoksensa The Man with the Golden Arm (suom. Kultainen käsi) pohjalta on Otto Preminger ohjannut elokuvan Kultainen käsivarsi (1955).
Algrenilla oli suhde ranskalaisen kirjailijan Simone de Beauvoirin kanssa. Beauvoir kuvaa suhdetta romaanissaan Mandariinit (1954).
Algren opiskeli journalistiikkaa Illinoisin yliopistossa. Pulavuosina hän kierteli lounaisosavaltioissa ja hyödynsi myöhemmin kokemuksiaan esikoisromaanissaan Somebody in Boots (1935). Hän kuvaa usein syrjäytyneitä ja boheemeja.
Kansakunnan synty
thumb|The Birth of a Nation Kansakunnan synty (suomeksi myös Kansakunnan syntyminen, ) on D. W. Griffithin ohjaama, vuonna 1915 valmistunut yhdysvaltalainen mykkäelokuva. Sen aiheena on Yhdysvaltain sisällissota ja sitä seurannut Etelävaltioiden uudelleenrakennus ja toipuminen.
Kansakunnan synty lisäsi paljon elokuvan arvostusta viestintävälineenä. Se synnytti myös suuria ristiriitoja, ja siihen liittyi ennennäkemättömän kiihkeitä mielenosoituksia ja sensuurikahakoita. Elokuva kestää peräti kolme tuntia, vaikka tuohon aikaan kokoillan elokuvien tyypillinen kesto oli tunnin paikkeilla. Se on ollut myös kritiikin kohteena valkoisten ylivaltaa korostavan ja Ku Klux Klania ihannoivan rasistisen näkökulmansa vuoksi.
Suomessa elokuva sai ensi-iltansa 16. huhtikuuta 1922 Edison-elokuvateatterissa nimellä Kansakunnan syntyminen. Silloin esitettiin elokuvan ensimmäinen osa "Yhdysvaltain sisällinen sota". Elokuvan toinen osa "Ku-Klux-Klanin miehet" esitettiin 23. huhtikuuta. Elokuvan uusintaensi-ilta oli 25. syyskuuta 1964, jolloin se esitettiin nimellä Kansankunnan synty. Vuonna 1979 kolmekymmentä suomalaista elokuva-arvostelijaa ja -asiantuntijaa äänesti kaikkien aikojen sadasta merkittävimmästä elokuvasta, ja Kansakunnan synty oli mukana heistä kahdentoista listalla.
Juoni
Alun perin elokuva esitettiin kahdessa osassa. Ensimmäisessä osassa tapahtumat käsittelevät aikaa ennen sisällissotaa. Alussa esitellään kaksi perhettä, pohjoisosassa asuva Stonemanin perhe ja eteläosassa Cameronien perhe. Stonemanin perheeseen kuuluvat rotuerottelua vastustava kongressinedustaja Austin Stone sekä hänen kaksi poikaansa ja tyttärensä Elsie. Cameronin perheeseen kuuluvat kaksi tytärtä, Margaret ja Flora, ja kolme poikaa.
Stonemanin perheen pojat vierailevat etelässä Piedmontissa Cameronien luona ja Stonemanin vanhin poika rakastuu Margaretiin. Cameronin perheen poika Ben puolestaan on iskenyt silmänsä Elsieen. Kuvissa hymyilevät mustat orjat tekevät työtä ja tanssivat plantaasi-idyllin vallitessa. Sisällissodan sytyttyä kaikki pojat värväytyvät armeijaan. Ryhmä mustia miliisejä aikoo ryöstää Cameronien talon ja raiskata kaikki talon naiset, mutta etelävaltioiden sotilaat ehtivät väliin. Samaan aikaan Stonemanin nuorin poika ja kaksi Cameronin veljestä saavat surmansa sodassa. Ben haavoittuu Petersburgin taistelussa, ja hänet viedään sairaalaan. Siellä hän tapaa hoitajana työskentelevän Elsien. Ben Cameron saa kuulla, että hänet on tuomittu kuolemaan, ja Cameronin äiti on valmis käyttämään kaikkia keinoja tuomion kumoamiseksi. Hän onnistuu tapaamaan Abraham Lincolnin, joka armahtaa Benin.
thumb|right|Kansakunnan synnyn elokuvajuliste, jossa John Wilkes Booth on hetki sitten ampunut Abraham Lincolnin teatteriesityksessä.
Alkaa jälleenrakennuksen aika, ja Phil ja Elsie Stoneman ovat Washingtonissa katsomassa teatteriesitystä. Esityksen aikana John Wilkes Booth ampuu Lincolnin ja huutaa: "Sic semper tyrannis!" (Näin käy aina tyranneille). Phil ja Elsie kyselevät toisiltaan kuinka heidän mahtaa nyt käydä?
Toisessa osassa hyvää tarkoittava mutta harhaanjohdettu Pohjoisen poliitikko Austin Stoneman lähettää mulatti Silas Lynchin hoitamaan asioitaan Piedmontiin. Korruptio ja työnkiertäminen ovat saaneet laajat mittasuhteet orjuuden lakkauttamisen jälkeen. Poliittisissa kokouksissa mustat juovat suoraan pullon suusta ja pitävät jalkoja pöydällä. Laki sallii roturajan ylittävät avioliitot.
Ben keksii keinon voittaa sodan voittaneiden Pohjoisvaltioiden lähettämien vallananastajien ja näiden tukemien vapautettujen mustien ylivalta valkoisia kohtaan perustamalla Ku Klux Klanin, vaikka Elsie ei ajatuksesta innostu. Myöhemmin murhanhimoinen entinen orja Gus kosii Floraa, joka pakenee metsään Gus perässään. Flora heittäytyy jyrkänteeltä alas, koska ei halua joutua mustan miehen raiskaamaksi. Tämän seurauksensa Ku Klux Klan ottaa Gusin kiinni, ja lynkkaa hänet.
Samaan aikaan Silas Lynch yrittää pakottaa Elsien naimaan hänet. Naamioituneet Ku Klux Klanin jäsenet huomaavat tämän ja menevät hakemaan apuvoimia. Vahvistettu klaani ryntää pelastamaan Elsien ja samalla he häätävät kaikki mustat. Lynchin miliisijoukko hyökkää Cameronien piilopaikkaan, mutta klaani pelastaa perheen viime hetkellä. Voiton kunniaksi klaani juhlii kaduilla. Järjestetään uudet, valkoisten dominoimat vaalit. Kansakunnan yhdistyminen saa sinettinsä, kun Cameronien ja Stonemanien kaksinkertaiset perhehäät pidetään.
Tuotanto
D. W. Griffith alkoi vuonna 1914 suunnitella laajaa elokuvaa Yhdysvaltojen sisällissodasta, mitä kukaan ei aikaisemmin ollut tehnyt. Hänen lähtökohtansa oli Thomas Dixonin suosittu romaani The Clansman, josta oli tehty myös näytelmäsovitus. The Clansman kuitenkin käsitteli vain jälleenrakennuksen vaiheita, joten Griffith joutui kirjoittamaan elokuvan ensimmäisen osan kokonaan itse.
Elokuvan kuvaukset alkoivat viimeisenä ensimmäistä maailmansotaa edeltävänä itsenäisyyspäivänä 4. heinäkuuta 1914, ja Griffith hyödynsi kuvausten aikana sekä omia lapsuuden kokemuksiaan että sisällissodan myyttejä ja sen sankareita. Griffith vannotti näyttelijöitään pysymään hiljaa elokuvan työstämisestä, mutta toisaalta hän itse kulki joka paikassa muistiinpanot ja lähdemateriaalit mukanaan. Ohjaajalla ja hänen avustajillaan oli taistelukohtauksissa enimmillään ohjattavinaan 300–400 avustajaa, mutta Griffithillä oli kyky luoda vaikutelma paljon suuremman statistien joukon käytöstä.
Apulaisohjaajina toimivat muun muassa tulevaisuuden merkittävät elokuvantekijät Erich von Stroheim ja Raoul Walsh sekä heidän lisäkseen Jack Conway ja George Siegman. John Fordilla on rooli yhtenä Ku Klux Klanin ratsastajista. Mustien ja mulattien rooleja esittivät ajan teatterista tutun "blackface"-tradition mukaisesti tummaihoiseksi meikatut valkoiset näyttelijät.
Griffithin elokuva maksoi tuolloin ennätykselliset 125 000 dollaria.
Elokuvalliset uudistukset
thumb|250px|Eräs Kansakunnan synnyssä käytetyistä koristelluista väliteksteistä Elokuvassa käytettiin useita uraauurtavia kuvausmenetelmiä, jotka otettiin elokuvateollisuudessa myöhemmin yleiseen käyttöön. Näitä olivat muun muassa:
Vastaanotto
Ensi-ilta keväällä 1915 oli suorastaan kiihkeä. Karl Brown on kuvannut tilaisuutta: ”Luulisin, että jokainen ihminen tuossa täyteen pakatussa salissa oli tuolla hetkellä pystyssä, hurraten, ei elokuvalle, ei orkesterille, ei Griffithille, vaan ilmaistakseen kiihtymyksensä ja kunnioituksensa yhden miehen rohkeutta kohtaan – miehen joka oli niin ylpeästi uhmakas tappiossaan, ja niin yksin, vain taivaan vallat todistajanaan”
Useat ihmiset kokivat elokuvan katsomisen kansalaisvelvollisuudeksi, ja jos vanhemmat eivät vieneet lapsiaan katsomaan sitä, heitä syytettiin laiminlyönnistä. Kansakunnan synnyn olisi arvioiden mukaan nähnyt 1950-luvun puoliväliin mennessä lähes 200 miljoonaa katsojaa.
Elokuva herätti myös voimakkaita kielteisiä tunteita. Kritiikkiä saivat sekä virheelliset historialliset tapahtumat että tummaihoisten leimaaminen pahoiksi. Griffith loukkaantui kritiikistä ja kiisti olevansa rasisti. Griffith julkaisi elokuvasta vuonna 1921 lyhyemmän ja uudelleen leikatun version, josta puuttuivat viittaukset Ku Klux Klaniin.
Yhteiskunnalliset vaikutukset
thumb|225px|Kohtaus, jossa Ku Klux Klanin jäsenet ovat napanneet Gusin. Tämän jälkeen klaanilaiset lynkkaavat hänet. Elokuvassa suoritetut lynkkaukset innostivat valkoisia tappamaan tummaihoisia monissa yhdysvaltalaisissa kaupungeissa
Kansakunnan synnyn ensi-illan jälkeen puhkesi mielenosoituksia muun muassa Bostonissa ja Philadelphiassa, ja jotkut vaativat elokuvan sensuroimista. Heistä elokuvassa esiintyvät mustat ja mulatit sekä Etelän näkemyksiä vastustaneet poliitikot olivat karkeita karikatyyrejä. Mustien oikeuksia puolustava NAACP puolestaan yritti tuloksettomasti estää elokuvan levittämisen.
Elokuvan esittäminen kiellettiin monissa kaupungeissa, kuten Chicagossa, Ohiossa ja Pittsburghissa. Elokuvan ensi-illan jälkeen kerrottiin syntyneen noin viisisataa mellakkaa, ja myös Ku Klux Klanin toiminnan todettiin aktivoituneen uudelleen. Järjestö aloitti valtavat rekrytointikampanjat, joiden ansiosta Ku Klux Klaniin liittyi miljoonia ihmisiä.
Elokuvaa käytettiin argumenttina mustien kansalaisoikeuksien rajoittamiseen. Tummaihoisia lynkattiin yleisesti, samoin heitä vastaan suunnattiin mellakoita. Yhdysvaltojen eteläosissa tummaihoisilta evättiin pääsy valkoisten kouluihin, hotelleihin ja ravintoloihin. He menettivät myös äänioikeuden.
Griffith pahoitteli tapahtumia, joita hänen elokuvansa edesauttoi. Hän yritti hälventää syntyneitä ennakkoluuloja elokuvassaan Suvaitsemattomuus, jossa paheksuttiin rasismia. Uusi elokuva ei kuitenkaan saavuttanut samanlaista suosiota kuin Kansakunnan synty.
Hyökännummi
Hyökännummi on taajama Etelä-Mäntsälässä, Kellokosken pohjoispuolella. Hyökännummessa on vuonna 2018 valmistunut ala-aste, päiväkoti ja kerhotalo sekä Ohkolan sairaala. Hyökännummen postitoimipaikka on 04500 Kellokoski.
Hyökännummen laajin yhtenäinen ulkoilualue on Porakallio, joka on osa Porakallio–Tasalankallio–Lintulankallio-kallioselännettä. Selänteellä sijaitsee Hyökännummen korkein kohta.
Muonion kirkko
thumb|[[Sophus Tromholtin kirkosta vuonna 1882 tai 1883 ottama kuva, jossa kellotorni on näkyvissä.]] Muonion kirkkoa alettiin rakentaa vuonna 1817. Samassa yhteydessä purettiin Ollintörmän kirkkotupa, joka oli Muonion ensimmäinen kirkkorakennus. Se oli rakennettu vuonna 1781, ja tyyliltään se oli niin sanottua vanhaa rukoushuonetyyliä. Uusi kirkko vihittiin käyttöön vuonna 1822. Puisen ristikirkon on piirtänyt valtionarkkitehti Charles Bassi, ja se on pellolaisen kirkkorakentaja Adam Vuopion taidonnäyte. Kirkko rakennettiin 600 hengelle, vaikka seurakunnan väkiluku oli tuolloin vain noin 300 henkeä. Alun perin kellotapuli rakennettiin erilleen, mutta liitettiin kirkon yhteyteen samalla, kun kirkko peruskorjattiin vuosina 1883–1884. Kellotorni on rakennettu Oulun lääninarkkitehdin Frans Wilhelm Lüchow'n suunnitelmien mukaan. Joissakin tiedoissa kellotornin on ilmoitettu rakennetun vuonna 1889, mutta tanskalaissyntyisen matemaatikon ja revontulitutkijan Sophus Tromholtin ottama kuva vuodelta 1882 tai 1883 tukee vanhempaa ajankohtaa.
Muonion kirkon iso kirkonkello, miesten kello, saatiin lahjoituksena vuonna 1818. Kellon kyljessä lukee seuraavasti: ''"Keisari Aleksanterin armosta ja lääninrovasti ja ritari tohtori Matth. Castrenin hyvyydestä sekä kirkkoherra Matias Kolströmin ja kirkkoväärti Henrik Reginan toimesta on Muonionniskan kirkko saanut tämän kellon." "Tulkaapa Jakobin huonhesta, vaeldakaamme Herran valkeudessa Jes.2:5"''. Pienemmän kellon, naisten kellon, on valanut E. Helander Oulussa vuonna 1867. Tämän kellon kyljessä lukee puolestaan: "Ylistäen kiittämähän/ tarpeitansa anelemahan/ kutsun minä äänelläni/ Muonionniskan seurakuntaa/ joka toimi menestyköhön/ suosiolla suuren Herran".
Sisätilat
thumb|left|225px|Sisäkuva. Muonion kirkon alttaritaulun Jeesus ihmisten keskellä tai Ylösnoussut Kristus nykyajassa (200x162 cm öljymaalaus kankaalle) on maalannut Anton Lindforss (1890–1943) vuonna 1939. Siinä on taustalla kumpuileva tunturimaisema ja sateenkaari. Kirkon eteläisen ristin seinälle on sijoitettu kirkon vanhin Fredrik Knoblochin (1806–1874) maalaama ristiinnaulittua esittävä alttaritaulu. Kirkossa on myös muoniolaissyntyisen Selim Töyrän maalaus "Jeesus siunaa lapsia". Saarnastuolin takaisen taulun on maalannut muoniolainen Kyösti Jokelainen. Se kuvaa Taivasten valtakunnan porttia, jonka Pyhä Henki avaa. Kirkon seinillä on aiemmin ollut myös seinämaalauksia, mutta ne ovat peitetty 1930-luvulla. Seinämaalaukset tulivat uudelleen nähtäville viimeisimmän peruskorjauksen yhteydessä, mutta ne peitettiin uudelleen. Seinämaalauksissa esiintyy muun muassa kaksi tuomion pasuunaa soittavaa enkeliä.
Wyclef Jean
Lapsuus
Wyclef syntyi Haitilla, Croix-des-Bouquets'n kaupungissa, Yolande ja Gesner Jeanin perheeseen. Hän muutti yhdeksänvuotiaana New Yorkin Brooklyniin ja sieltä New Jerseyn pohjoisosaan, jossa hän aloitti kitaransoiton ja opiskelemaan jazzia pääosin mustista oppilaista koostuvassa high schoolissa. Nuorena Wyclef työskenteli taksikuskina. Vuonna 1987 Wyclef perusti ystävänsä Prasin ja hänen luokkatoverinsa Lauryn Hillin kanssa yhtyeen nimeltä Tranzlator Crew, josta myöhemmin muodostui The Fugees.
The Fugees
The Fugees sai levytyssopimuksen Ruffhouse Recordsilta vuonna 1993 ja 1994 julkaistiin yhtyeen ensimmäinen albumi Blunted On Reality. Debyyttialbumi ei menestynyt erityisen hyvin ja todellisen läpimurron The Fugees tekikin vasta toisella albumillaan – vuonna 1996 julkaistulla The Scorella. Albumi oli tyyliltään aivan uudenlaista hip hopia, jossa yhdistyi niin electroa kuin souliakin. The Scorea myytiin maailmanlaajuisesti yli 17 miljoonaa kappaletta ja se teki triosta supertähtiä. Vuonna 1997 Wyclef, Pras ja Lauryn suuntautuivat kaikki omien sooloprojektiensa pariin.
Pitkän tauon jälkeen The Fugees esiintyi jälleen yhdessä vuonna 2004. Vuonna 2006 julkaistiin single "Take It Easy".
The Carnival
right|thumb|Wyclef Jean vuonna 2006.
Vuonna 1997 Wyclef siirtyi soolouralle muiden The Fugeesin jäsenten tapaan. Jo samana vuonna hän julkaisi ensimmäisen sooloalbuminsa Wyclef Jean Presents: The Carnival Featuring the Refugee All-Stars (josta käytetään myös lyhyempää nimeä The Carnival). The Scoren tapaan The Carnival toi hip hop -musiikkiin aivan uudenlaisia virtauksia – Wyclef yhdisteli albumillaan hip hopiin reggae-vaikutteita, karibialaisia rytmejä ja disco-musiikkia. Albumilla esiintyy Wyclefin rinnalla myös kuubalainen musiikkilegenda Celia Cruz, New Orleandsin The Neville Brothers, The Fugeesin jäsenet Pras ja Lauryn sekä Wyclefin sisarusten, Blandinna Melky Jeanin ja Farel Sedeck Guerschom Jeanin, muodostama hip hop -duo Melky Sedeck. The Carnivalin hiteksi nousivat Bee Geesin "Stayin' Alive" -kappaleen pohjalta tehty "We Trying to Stay Alive" ja New York Philharmonic Orchestran kanssa levytetty "Gone Till November".
Masquerade
2001 Wyclef alkoi levyttää kolmatta levyään ja vuonna 2002 julkaistiin Masquerade. Muutama kuukausi ennen levyn julkaisua Wyclefin isä menehtyi ja Masquerade onkin omistettu Wyclefin edesmenneelle isälle. Gesner Jeanin muistoa hänen poikansa kunnioitti säveltämällä levylle kappaleen "Daddy". Tälläkin albumilla Wyclef sekoittaa eri tyylilajeja. Kuten aiemmillekin levyille, myös Masqueradelle mahtuu niin juhlintaa kuin yhteiskuntakritiikkiäkin. Pikkusisko Melky esiintyy tälläkin albumilla ja mukana on myös City High'n Claudette Ortiz. Tom Jonesin kappaleen "What's New, Pussycat" pohjalle Wyclef rakensi kappaleensa "Pussycat" ja Masqueradea täydentämään tulivat myös uudet sovitukset Frankie Vallin kappaleesta "Oh What A Night" ja Bob Dylanin kappaleesta "Knockin' On Heaven's Door".
The Preacher's Son
2003 julkaistiin soololevy The Preacher's Son. Ensimmäisellä raidalla, "Industry", Wyclef pohdiskelee, mitä jos moni hip hop -maailman tragedioista olisi jäänyt tapahtumatta. Missy Elliottin kanssa tehty duetto "Party to Damascus" nousi albumin suurimmaksi hitiksi. Missy Elliottin lisäksi mukana on muiden muassa soul-legenda Patti LaBelle, Flipmode Squadin Rah Digga, Redman, kitaralegenda Carlos Santana, jamaikalainen dancehall-tähti Elephant Man ja reggae-artisti Wayne Wonder.
Welcome to Haiti: Creole 101
Vuonna 2004 julkaistu Welcome to Haiti: Creole 101 korostaa hyvin vahvasti Wyclefin haitilaisia juuria. Albumi on läpileikkaus karibialaisista musiikkityyleistä. Laulukielenä on englannin lisäksi Haitin kreolia ja ranskaa. Kanssaesiintyjinä ovat entuudestaan tuttu siskotyttö Melky sekä niin hip hop -tähti Foxy Brown kuin myös vähemmän tunnetut nigerialaiset hip hop -artistit 2Face ja Faze. Aiempien albumien tapaan mukaan on mahtunut cover-kappale ja tällä levyllä se on teemaan sopien Richie Valensin "La Bamba".
Disa
Piispa Olaus Magnus kertoo Pohjoisten kansojen historiassa Disan olleen kuningattaren, joka piti käräjiä Uppsalassa. Skandinaavisessa mytologiassa Disa oli taistelun jumalatar ja tarunomainen kuningatar. Saagojen Disa oli myös päähenkilönä Johannes Messeniuksen vuonna 1611 kirjoittamassa näytelmässä Disa.
Suomessa nimi Disa on vuoden 2019 loppuun mennessä annettu 417 henkilölle, jotka kaikki ovat naisia.
Disan nimipäivä on suomenruotsalaisen kalenterin mukaan 2. helmikuuta. Ruotsissa nimipäivä on 3. helmikuuta. Aiheena nimipäivän sijoittamiseen juuri tähän ajankohtaan on ollut Uppsalassa entisaikaan helmikuun alussa pidetyt talvikäräjät, joista käytettiin nimeä Disting.
Lähteet
Disa
Peppi Kajanne
Peppi Kajanne on suomalainen televisiotuottaja ja -ohjaaja. 1990-luvun lopulla hän toimi MTV:n draamatuotannon ohjelmapäällikkönä, ja jatkoi toimessaan vuonna 2000, kun MTV Draama myytiin Jarowskijlle.
Kajanteen ohjaustöitä on muun muassa Salatut elämät -televisiosarjan erikoisjakso Seppo goes Shakespeare, joka esitettiin jouluaattona 24. joulukuuta 2006.
Hexen II
Hexen II (tyyliteltynä HeXen II tai HEXEN II) on ensimmäisen persoonan ammuntapeli, jonka on kehittänyt Raven Software ja julkaissut id Software vuonna 1997. Pelin levittäjänä toimi Activision. Se on kolmas osa Heretic/Hexen -sarjaa, ja viimeinen osa "The Serpent Riders" trilogiassa. Peli käyttää muunneltua Quake-pelimoottoria sisältäen yksinpeluu- ja moninpeluumodeja. Pelaajan on valittava yksi neljästä eri hahmosta, jolla pelaa pelin läpi. Hahmot ovat hyökkäävä Paladin, puolustautuva Crusader, taikova Necromancer sekä salavihkainen Assassin. Heillä kaikilla on omat vahvuutensa ja heikkoutensa.
Uudistuksia Hexenistä ja Quakesta olivat hajotettavat ympäristöt, kiinnitetyt aseet sekä hahmojen omat kehittymiskyvyt. Kuten edeltäjänsä, Hexen II:n jaksot koostuvat keskuspaikasta ja alajaksoista. Pelissä on viisi yhteydessä olevaa tasoa, joka tarkoittaa, että muutokset toisessa tasossa saattavat vaikuttaa muutoksina toiseen tasoon.
Operaatio Fastlink
Operaatio Fastlink oli internetissä tapahtuvaa tekijänoikeuden alaisen materiaalin luvatonta levitystä eli niin sanottua piratismia vastaan suunnattu kansainvälinen viranomaisoperaatio. Se suoritettiin Yhdysvaltain FBI:n johdolla, ja maan oikeusministeriö nimesi sen kohteiksi muun muassa tietokone- ja konsolipelejä levittävät ryhmät Class, Echelon, Fairlight, Kalisto ja Project X sekä musiikkia levittävän Apocalypse Production Crew'n (APC).